आज पूरे देश में भय और आतंक का माहोल पैदा किया जा रहा हैं l चहेते कार्पोरेट की लुट को सुनिश्चित करने के लिए तमाम संवैधानिक व लोकतान्त्रिक अधिकारों को लगातार कुचला जा रहा हैं l जो भी नागरिक कार्पोरेट की इस लुट के खिलाफ, सरकारों की जनविरोधी नीतियों के विरोध में खड़े हैं उन्हें षड्यंत्रपूर्वक फर्जी मामलों में जेल भेजा जा रहा हैं l पिछले दिनों महाराष्ट में हुई गिरफ्तारियां इसका उदाहरण हैं l सत्ता में काबिज होने के बाद से ही भाजपा और उसके सहयोगी संगठनो के द्वारा लोकतान्त्रिक व नागरिक अधिकारों पर कार्य करने वाले उन पर अपनी राय रखने वाले सामाजिक कार्यकर्त्ता, बुद्धिजीवी, वकील, पत्रकार. छात्र व नौजवानों के खिलाफ विभिन्न तरीकों से दुष्प्रचार किया जा रहा हैं l अब इस दुष्प्रचार में स्वतंत्र रूप से रिपब्लिक टी. वी. जैसे समाचार चैनल खुलकर सामने आ रहे हैं और यह दुष्प्रचार भी उसी साजिश का एक हिस्सा हैं l